سەرم سەنڰینه،
دڵم چۊ سەنڰه
لە
ژێرا نووڕم وەێ ئەور° تەنڰه
ئێ
ئەور° وشک° یەێ نم نەواره
ئێ جله
کۆانێ هە جــــۊ دەواره
ئێ
کـــــــەڕه مییه، ئێ تەپ° تووزه
ئێ
چارەێ چەفته، ئێ هاڵوو ڕووزه
ئێ چەو
چەو نیەو ئێ تەمە لۊله
ئێ بن°
سیەێ گــــــۆڵەم° قـــۊله
ئێ شەو
پەژارەێ شەوار° شیمە
ئــــــێ
فچ° فاچه، ئێ وڕ° ویمه
ئێ
نـــزە نز° لە ژێر° دەمەو
ئێ کزە
کز° له وەر° خەمەو
ئەێ
ئەور° سیەێ چل ساڵە، ڕەێ وا !!
لە ڕۊ
میلکـــــــان° ئێ مــاڵه ڕەێ وا !!
وڵاوا
بۊدە چۊ لاف° کۆانه!
لە
بان° تەخت° ئێ ئاسمانه
سا
خسیدسه کۆتێ لەێ زەۊه!
وا
وزارده ئێ خــــۆداێ قەۊه!
نــە
چیده ئێ لا، نه چیده ئەو لا!
نه لە
وەر° خۆەر گڕێ دەیدەو لا!
وشکو
بێ خــەێرو چیەڵو تفە ڕۊ
گێشتێ
هڕ° بیف، کۆلێ قاڵ° قۊ
خۆەزێەو
گۆم بکەێد وا شوون° نۊند!
بەێ لە
خــــۆەرد° خۆەد، ژار° دەرۊند!
گەردەچۊچانێ
بخەێ لە باخــد!
تا
بچۊچنێ چرەرخو چەرداخد!
شووند
بووڕیا لەێ سەرزەمینه!
لەێ
سەرزەمیــــن° ناڵەو نفرینه
تا
خۆەر ئڵاتاد وە کەڕو فەڕەو
دنیا
بپیچێد وە لیسک° زەڕەو
تا هەم
لە دنڰ° سازو د° زەله
وڵات
بڕشیاد لەێ در° کــــەله
تا لە
نوو ئێ دەیشت° کزو کووره
پـڕ
بوود لە دەنڰ° دەفو تەمووره
ژنەیل
دەس° یەک بگرن وە نازەو
پیایل
بکۆتن پا وە شــــــــــاوازەو
دۊەتەیل
هەڵقه بەن وە دەورا دەورەو
خـــــــــۆەر
ئاخڵە بەێ لە بان° ئەورەو
چووپی
بکیشن کۆڕەیل° سەرمەس
پا له
جفت° پا، دەس لە بان° دەس
جـەشنو
شانازی بارێدەو لە نوو
چەپڵە
ڕێزان° قۊخاو کەێوانوو
هە لە
بان‌قۆرخ تا خۆەرە تێ‌وڵ
بـژەنو
بکۆت° ساز بایدو دێ‌وڵ
ئەو
بەخت° بەرز° سێ هزار ساڵه
لە نوو
بارەنەو وەێ بنه ماڵـــــه.
بهروز باسمی
